יעקב פרנקל (רב צבאי)

יעקב פרנקל (5 ביולי 1808 – 12 בינואר 1887) היה רב יליד גרמניה שהיה הרב הצבאי הרשמי הראשון של ארצות הברית, הוא מונה לתפקידו במלחמת האזרחים האמריקנית.

 ביוגרפיה 
ממוזער|מודעת אבל ב"פילדלפיה טיימס", 13 בינואר 1887
פרנקל הגיע ממשפחה יהודית בעלת מסורת ארוכה של מוזיקאים שבסיסה בגרינשטט שבפלטינט, שהייתה אז חלק מהאימפריה הצרפתית, והיה בנם של יוסף ודורתי פרנקל.

הוא היה יוצא עם שני אחיו למסעות קונצרטים, כולל באלזס השכנה. פרנקל הפך לחזן בבית הכנסת המקומי שלו בגרינשטט, ובשנת 1844 עבר למיינץ.Arnold Vogt: Religion im Militär, 1984, S. 719, ; (Ausschnittscan zur Tätigkeit als Kantor an den Synagogen Grünstadt und Mainz) בשנת 1848 היגר לארצות הברית.

משנת 1848 ועד שנה לפני מותו, שימש פרנקל כחזן ומנהיג קהילת רודף שלום בפילדלפיה, פנסילבניה. הקהילה הייתה קהילה של יהדות רפורמית אשכנזית שנוסדה בשנת 1795.

 קריירה צבאית 
פרנקל מונה לרב הצבאי הרשמי הראשון בשירותי הצבא של ארצות הברית ב-18 בספטמבר 1862, על ידי הנשיא אברהם לינקולן. עד למינויו, החוק דרש שאיש דת צבאי יוסמך על ידי "זרם נוצרי". פרנקל שירת בבתי החולים הצבאיים של פילדלפיה, בהם טיפלו בפצועי מלחמה. הוא החזיק בתפקיד זה עד אמצע 1865 אז שוחרר מהצבא.

 מותו 
פרנקל נפטר בפילדלפיה בשנת 1887 כאלמן, והותיר אחריו שני בנים ושתי בנות.

 קישורים חיצוניים 

 הערות שוליים 

קטגוריה:מהגרים מגרמניה לארצות הברית
קטגוריה:רבנים צבאיים אמריקאים
קטגוריה:קצינים וחוגרים יהודים בצבא ארצות הברית
קטגוריה:ילידי 1808
קטגוריה:נפטרים ב-1887